# Koliti Spastik (Sindromi i zorrës së irrituar)

Koliti spastik, ose sindromi i zorrës së irrituar përshkruhet si një grup ankesash të cilat vazhdojnë për një periudhë relativisht të gjatë kohore mbi tre muaj. Këto ankesa dëmtojnë cilësinë e jetës dhe për to nuk ka një sëmundje të përcaktuar që të jetë përgjegjëse.

Ankesat:

- Dhimbje dhe/ose fryrje barku
- Çrregullime të jashtëqitjes – diarre, kapsllëk ose një formë e ndërthurur ndërmjet tyre (herë njëra, herë tjetra).
- Ndjesi e ngopjes së shpejtë pas ngrënies.
- Kur ankesat e mësipërme zgjasin mbi tre muaj.
KUJDES!!! Nëse ankesat e mësipërme shoqërohen me një ose disa nga simptomat e mëposhtme, nuk kemi të bëjmë me sindromën e zorrës së irrituar. Këto ankesa janë:
- Temperaturë.
- Jashtëqitje me gjak.
- Rënie në peshë.
- Ulje të theksuar të oreksit.

Diagnoza:

Vendoset nga mjeku vetëm nëse janë përjashtuar shkaqe të tjera të ankesave të mësipërme duke u bazuar në:

- Vizitë gastro-hepatologjike.
- Gastroskopi.
- Kolonoskopi.
- Ekografi abdominale.
- Tushe rektale (ekzaminimi me gisht i kanalit anal).
- Analiza laboratorike në gjak:
  - Funksioni hepatik (i mëlçisë): bilirubinë direkte, bilirubinë totale, SGOT, SGPT, ALP, PCR, LDH, GGT, fibrinogjen, albuminemi.
  - Funksioni i pankreasit: amilazemi, amilazuri.
  - Funksioni renal (i veshkës): azotemi, kreatinemi.
  - Elektrolitet (Ca, K, Mg, Cl, Na).
  - Glicemi.
  - INR.
  - Gjak Komplet.
  - Lipidograma: HDL, LDL, triglicerid, kolesterol total.
  - Hekuri në gjak: sideremi, ferritinemi.
  - Markerat tumoralë: CEA, AFP, Ca 19-9, Ca 125.
  - Markerat viralë: AgHbs, AntiHCV.
  - Hormonet e tiroides: Ft3, Ft4, TSH.
- Analiza laboratorike në feçe dhe në urinë:
  - Urinë komplet.
  - Feçe kandida.
  - Koprokulturë.
  - Feçe parazit.
  - Antigen fekal për helikobakter pilori.
  - Feçe gjak okult.
  - Feçe për yndyra, feçe për fibra elastike dhe muskulore.
  - Kalprotectina ne feçe.

Trajtimi:

- Mjekim të mirëpërcaktuar shkakor nuk ka!!!
- Një regjim dietik ushqimor i pasur me fibra (por jo vetëm) në vartësi të jashtëqitjes ndihmon. Gjithashtu, eliminimi i ushqimeve që krijojnë problem është i rëndësishëm. (Klikoni këtu për më tepër)
- Psikoterapi dhe menaxhim i stresit.
- Mjekimi me medikamente simptomatike, antispastike ose qetësues të sistemit nervor, kundër fryrjes së barkut, kundër kapsllëkut ose diarresë gjithmonë sipas porosisë së mjekut, përbën trajtimin e duhur medikamentoz për kolitin spastik.

Parandalimi:

Konsulta me mjekun gastro-hepatolog në rastet e çrregullimeve të zakonit tuaj të jashtëqitjes, mund të shërbejë për ta diagnostikuar këtë sëmundje në hapat e parë dhe për të shmangur në këtë mënyrë komplikacionet.

Dieta e rregullt dhe e balancuar ushqimore është gjithmonë një plus në të gjitha problemet e tubit tretës.

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional